24. ΑΝΑΓΚ. ΝΟΜΟΣ υπ' αριθ. 956 της 29/29 Απρ. 1949 (ΦΕΚ Α΄ 102) Περί ρυθμίσεως Εκκλησιαστικών τινων ζητημάτων. Άρθρ.1-4.(Δέον να θεωρηθώσιν αντικατασταθέντα δια του κατωτέρω Κανονισμού αρ. 2/1969). Άρθρ.12.-1.Αι διατάξεις των παρ. 1, 2 και 3 του άρθρ. 2 του Α.Ν. 1144/46 "περί ενισχύσεως του Ιερού Κοινού του Παναγίου Τάφου", έχουσιν εφαρμογήν και επί δύο Κληρικών του Πατριαρχείου Αντιοχείας και επί τριών Κληρικών του Πατριαρχείου Αλεξανδρείας, συμπεριλαμβανομένου και του εκάστοτε εφημερίου του εν Αθήναις Μετοχιακού Ναού του Πατριαρχείου τούτου, εφ' όσον συντρέχουσιν αι υπό του άρθρου τούτου αναφερόμεναι προϋποθέσεις, εξαιρέσει μόνον του εφημερίου του εν Αθήναις Μετοχιακού Ναού του Πατριαρχείου Αλεξανδρείας. 2.Οι ανωτέρω Κληρικοί μισθοδοτούνται βάσει των διατάξεων του Α.Ν. 536/1945 και 1144/1946 εγγραφόμενοι εις τας μισθοδοτικάς καταστάσεις της Αρχιεπισκοπής Αθηνών, τοποθετούνται δε υπ' αυτής εις οργανικάς θέσεις των Ιερ. Ναών των πόλεων Αθηνών και Πειραιώς. Άρθρ.13-14.(Δέον να θεωρηθώσιν αντικατασταθέντα δια του κατωτέρω Κανονισμού αριθ. 2/1969). Άρθρ.5.-Από της ισχύος του παρόντος επεκτείνονται αι διατάξεις του άρθρ. 4 του Ν.Δ. 311/1947 "περί των αποσπωμένων εις Βόρειον Ελλάδα ως Ιεροκηρύκων Κληρικών κλπ." και επί των εφημερίων των Ι. Ναών πάντων των αγαθοεργών Ιδρυμάτων του Δήμου Αθηναίων. Άρθρ.6.-Η υποδιεύθυνσις των Εκκλησιαστικών Σχολών και Εκκλησιαστικών Φροντιστηρίων δύναται να ανατίθηται εις Κληρικόν Θεολόγον Καθηγητήν υπηρετούντα εν αυτοίς, ανεξαρτήτως των ετών υπηρεσίας αυτού δι' αποφάσεως του Υπουργού Θρησκευμάτων και Εθνικής Παιδείας μετά σύμφωνον γνώμην του Εποπτικού Συμβουλίου Εκκλησιαστικής Εκπαιδεύσεως. Άρθρ.7.-1-3.(Προσωρινής ισχύος). 4.(Τροποποιείται το άρθρ. 8 Ν.Δ. 415/1947 δι' ου είχε προστεθή εδάφιον εις την παρ. 1 άρθρ. 1 Α.Ν. 536/1945). 5.(Αντικαθίσταται το εδάφ. 2 άρθρ. 3 Ν.Δ. 415/ 1947). 33.Β.α.23-24 Ενοριακοί Ναοί και Εφημέριοι Άρθρ.8.-Η Ι. Σύνοδος της Εκκλησίας της Ελλάδος είτε αυτεπαγγέλτως είτε μετά πρότασιν του οικείου Μητροπολίτου δύναται κατόπιν ητιολογημένης αποφάσεώς της ανακοινουμένης εις το Υπουργείον Θρησκευμάτων και Εθνικής Παιδείας, να υποβιβάζη κατόπιν προσκλήσεως εις απολογίαν εις κατωτέραν μισθολογικήν κατηγορίαν μέχρι και της τελευταίας, πάντα εφημέριον μη αναπτύσσοντα κηρυκτικήν, κατηχητικήν, φιλανθρωπικήν και λοιπήν πνευματικήν δράσιν εν τη ενορία του. Οι κατά τα ανωτέρω υποβιβαζόμενοι άγαμοι θεολόγοι διαγράφονται επί πλέον αυτοδικαίως του καταλόγου των προς αρχιερατείαν εκλογίμων ή στερούνται του δικαιώματος εγγραφής εις αυτόν. Άρθρ.9.-Από της ισχύος του παρόντος αι πρόσοδοι της περιουσίας της εν Πάτμω Ι. Μονής Ιωάννου του Θεολόγου και της εν Κρήτη Ι. Μονής Αγίας Τριάδος, μετά την αφαίρεσιν των προς συντήρησιν των Ιερών τούτων Μονών και των εν αυταίς μοναχών απαιτουμένων δαπανών διατίθενται δια την καθόλου λειτουργίαν και συντήρησιν των παρ' αυταίς λειτουργουσών Εκκλησιαστικών Σχολών και Εκκλησιαστικών Φροντιστηρίων προς συμπλήρωσιν των υπό του Κράτους διατιθεμένων πιστώσεων δια την λειτουργίαν αυτών. Άρθρ.10.-1.Τα εκ πάσης φύσεως έσοδα των Ιερών Μονών, παρ' αις λειτουργούσι συντηρούμενα ή ενισχυόμενα οικονομικώς υπ' αυτών δυνάμει ειδικών διατάξεων Σχολεία της Εκκλησιαστικής Εκπαιδεύσεως, εισπράττονται υπό των κατά τόπους αρμοδίων Δημοσίων Ταμιών κατά τας εκάστοτε ισχυούσας διατάξεις περί εισπράξεως δημοσίων εσόδων, αποδίδονται δε εις τας δικαιούχας Ι. Μονάς. Των διατάξεων του εδαφίου τούτου εξαιρείται η Ι. Μονή Πάτμου. Αι περιουσίαι πασών των Ι. Μονών, αίτινες συντηρούσιν εν μέρει ή εν όλω Εκκλησιαστικάς Σχολάς ή Εκκλησιαστικά Φροντιστήρια, εξαιρούνται των εκάστοτε ισχυουσών διατάξεων περί αναγκαστικής απαλλοτριώσεως ως και των τοιούτων περί αναγκαστικής μισθώσεως αγροτικών ακινήτων και βοσκοτόπων. 3.Αι ανωτέρω διατάξεις δεν έχουσιν ισχύν προκειμένου περί εφαρμογής των περί σχεδίου πόλεων ρυμοτομίας κλπ. διατάξεων. Άρθρ.11.-(Προστίθεται εδάφ. 3 εν τέλει του άρθρ.8 του από 30 Απρ. 1946 Ν.Δ/τος "περί διαθέσεως Κληρικών Θεολόγων προς θεραπείαν των θρησκευτικών αναγκών Βορείου Ελλάδος και Επαρχιών κλπ.).